רעידת האדמה במינדנאו (2025)

רעידת האדמה במינדנאו (באנגלית: 2025 Davao Oriental earthquakes) התרחשה ביום 10 אוקטובר, 2025 בשעה 01:43:59 זמן אוניברסלי מתואם, שהייתה בשעה 09:43 בזמן המקומי. עוצמתה הייתה 7.4 בסולם מגניטודה לפי מומנט, המוקד היה בעומק של 59.4 קילומטרים, והאפיצנטר של הרעידה סומן במזרח האי מינדנאו, במרחק של 12 ק"מ מזרחית לעיירה סנטיאגו, הנמצאת מזרחית לעיר דבאו סיטי, באיי הפיליפינים.

עוד באותו יום, בשעה 19:12:05 זמן מקומי (11:12:05 בזמן אוניברסלי מתואם UTC), פקדה את האזור רעידת אדמה נוספת במגניטודה 6.7.
ממוזער|התפרושת המרחבית של העוצמה הסייסמית ברעידה השנייה M=6.7. המוקד מסומן בחץ.
דווח על לפחות 10 מקרי מוות, בעוד שיותר מ-1,027 בני אדם נפצעו או אושפזו ברחבי מספר מחוזות. מחוזות ויישובים רבים השעו עבודות ולימודים, בעוד הנזק לתשתיות היה נרחב, כאשר כמעט 40,000 בתים ניזוקו או נהרסו. רעידות הורגשו ברחבי מינדנאו ומחוצה לה, כולל בסבו ובאנטיק  באיי ויסאיאס ועד לאזור ביקול באי הגדול ביותר במדינה, לוזון. נרשמו נזקים של לפחות 2.26 מיליארד פזוס פיליפיניים (45.93 מיליון דולר). בעקבות רעידת האדמה, ארצות הברית ויפן סיפקו סיוע לפיליפינים.

רעידת האדמה התרחשה רק אחד עשר ימים לאחר רעידת האדמה במגניטודה 6.9 בסבו; עם זאת נקבע כי אירועים אלה אינם קשורים. מוקד הרעידה נמצא בסמיכות יחסית לרעידת האדמה באיי טלאוד (2026) אשר באינדונזיה, ושהתרחשה בדיוק 3 חודשים לאחר רעידה זו.

 שתי הרעידות הגדולות ב-10 אוקטובר: אירועים נפרדים או רעידה עיקרית ורעידה עוקבת גדולה? 
"חוק באת'" הוא כלל אמפירי הקובע כי הפרש הגודל הממוצע בין הרעידה העיקרית (Main Shock) לרעידה העוקבת הגדולה ביותר שלו הוא 1.2, ללא קשר לגודל הרעידה העיקרית. לפיכך, על פי כלל זה, הרעידה העוקבת הגדולה ביותר הצפויה מרעידה עיקרית במגניטודה 7.4 היא 6.16, בעוד רעידת האדמה השנייה ב-10 באוקטובר הייתה במגניטודה 6.7, שהיא בסדרי גודל גדולה יותר - פי 6.3 כלל מקובל נוסף הוא, שרעידת אדמה תיחשב רעידה עוקבת אם בנוסף להיותה קטנה יותר מהרעידה העיקרית, היא מתרחשת על אותו מישור העתק של הרעידה העיקרית, או בסמיכות גדולה אליו

המכון הגאולוגי של ארצות הברית איכן את האירוע הראשון והגדול בקואורדינטות 7.287°N 126.690°E ובעומק מוקד של 59.4 קילומטרים, ואת האירוע השני בקואורדינטות 7.213°N 126.658°E ובעומק מוקד של 47 קילומטרים, ללמדנו שמדובר בשני מוקדים סמוכים מאד.

המכון הפיליפיני לוולקנולוגיה וסייסמולוגיה (PHIVOLCS)  מכנה את צמד הרעידות כ"רעידת דוּבְּלֶט"  - שני אירועים נפרדים, בעלי אפיצנטר שונה אך הקשורים זה לזה. קבוצות הומניטריות וניטור בינלאומיות מציינות כי מכיוון שרעידת האדמה השנייה הייתה גדולה מעוצמת המקסימום לפי חוק באת', סוכנויות מסוימות, כולל - PHIVOLCS, רואות בשתיהן רעידות אדמה נפרדות שנגרמו על ידי שקע הפיליפינים, ולא דפוס קלאסי של רעידת אדמה ראשית-ורעידה עוקבת.

המכון הגאולוגי של ארצות הברית לעומתם, מסווג את האירוע במגניטודה 6.7 כרעידה משנה חזקה. בהתאם לפרקטיקה הסייסמולוגית הסטנדרטית, USGS רושם את האירוע השני בתוך רצף "הרעידות העוקבות" של הרעידה העיקרית, שנכון ל-16 באוקטובר 2025, נרשמו לפחות 1,464 מהן. רעידות עוקבות אלה נעו בין מגניטודה 1.2 ל-5.8, כאשר לפחות 19 מהן הורגשו.
ממוזער|הלוח הפיליפיני במערך הלוחות במערב האוקיינוס השקט.

 גאולוגיה 
המכון הפיליפיני לוולקנולוגיה וסייסמולוגיה דיווח כי שני האירועים נגרמו עקב קרע בשקע הפיליפינים. ה-USGS דיווח כי האירועים הראשונים התרחשו עקב העתק הפוך אלכסוני. על פי מודל שפורסם על ידי ה-USGS, קרע רעידת האדמה היה באורך כ-90 ק"מ על 55 ק"מ, עם הסטה משמעותית של עד 4.655 מטר. תהליך הקרע כולו ארך קצת יותר מ-30 שניות, כאשר החלק הגדול ביותר של שחרור המומנט הסייסמי התרחש כ-15 שניות לאחר תחילתו.

שקע הפיליפינים עובר ממזרח לארכיפלג הפיליפיני, ומייצג אזור הפחתה עיקרי, שבו הלוח הפיליפיני צונח מערבה אל מתחת ללוח סונדה. בחלקו הדרומי, הוא עובר מצפון לדרום מהחוף המזרחי של מינדנאו ועד לחלקו הצפוני של האי הָאלְמַאהֶרָה  באינדונזיה. קצב הצניחה לאורך השקע נע בין 3.2 ל-5.4 ס"מ בשנה. רעידות אדמה בולטות לאורך אזור זה התרחשו בשנים 1992, 2012, 2021 ו-2023.

אזהרות צונמי פורסמו בבוקר, ברחבי האיים ובאינדונזיה, אך לא נגרמו גלים משמעותיים. הגלים הגבוהים ביותר הגיעו ל-30 סנטימטרים. בשעות הצהרים בוטלה אזהרת הצונמי. האזהרה חזרה לאחר הרעידה במגניטודה 6.7 בשעות הערב, אך בוטלה גם היא לקראת חצות.

 ביאורים 

 הערות שוליים 

מינדנאו
קטגוריה:2025 באסיה
2025
קטגוריה:מינדנאו